open-index/open-wikipedia-markdown huggingface dataset:
தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - அணிகலன்கள்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **அணிகலன்கள்** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.

(தமிழில் அணிகலன்கள் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)

## மேலும் பார்க்க
*தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்
## உசாத்துணை
* முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 171.

பகுப்பு:தமிழில் பிற மொழிச் சொற்கள்
சுவரொட்டி

thumb|right|ஒரு திரைப்படத்தின் சுவரொட்டி
**சுவரொட்டி** (Poster) என்பது மதில் அல்லது செங்குத்துச் சுவர்களில் ஒட்டப்படும் விதத்தில் வடிவமைக்கப்படும் அச்சிடப்பட்ட தாள் ஆகும். பொதுவாகச் சுவரொட்டிகள் அச்சுக்கலை, வரைகலைக் கருவிகளால் முழுமையாகவோ பகுதியாகவோ தயாரிக்கப்படும். விளம்பரம் (கலை நிகழ்ச்சி, திரைப்படம் சார்ந்தவை), பரப்புரை (அரசியல்), எதிர்ப்புப் போராட்டம் போன்றவற்றின் தகவற்பரிமாற்றத்திற்கான முக்கியக் கருவியாகச் சுவரொட்டிகள் உள்ளன. சுவரொட்டிகளில் பார்வையாளரின் கவனத்தை ஈர்க்கும் விதமாகத் தகவலும், வடிவமைப்பும் இருக்கும்.

## பயன்பாடு
இந்தியாவில் குறிப்பாக தமிழகத்தில் திரைப்படங்களை விளம்பரப்படுத்துவதற்காக இந்த சுவரொட்டிகள் அதிக அளவில் பயன்படுகின்றன.

## வகைகள்
வண்ணங்களை வைத்து இவற்றை ஒற்றை வண்ண (Monotone) சுவரொட்டி, பல்வண்ண சுவரொட்டி எனவும், அச்சிடப்படும் விதத்தின் அடிப்படையில் லித்தோ போஸ்டர் என்றும் வகைப்படுத்தலாம். பயன்பாட்டின் அடிப்படையில் திரைப்பட சுவரொட்டி, அஞ்சலி சுவரொட்டி, நிறுவனங்களின் பொருட்கள் அல்லது சேவைகள் குறித்த விளம்பர சுவரொட்டி என்றும் பிரிக்கலாம்.

thumb|right|ஓர் எளிய சுவரொட்டி

## மேற்கோள்கள்

பகுப்பு:தகவல் வெளிப்படுத்தல்
வாழை இலை

**வாழை இலை** என்பது வாழை மரத்தின் இலையாகும். இது உணவு பரிமாறும் தட்டாகவும், அலங்காரப் பொருளாகவும், படையல் விரிப்பாகவும் மற்றும் சமையலிலும் பயன்படுகிறது. இந்து மற்றும் புத்த சமய பழக்கங்களில் அலங்காரப்பொருளாக பண்டிகைகளில் பயன்படுத்தப்படுகிறது. இந்தியா, இந்தோனேசியா போன்ற நாடுகளில் உணவு கொள்ளும் தட்டாக பயன்படுகிறது.

## சமையல்

வாழை இலையின் நீர் உறியாதன்மையாலும், வசதியாகயிருப்பதாலும் தென்னிந்தியா, பிலிப்பீன்சு, கம்போடியா உணவு வகைகள் பெரும்பாலும் இவ்விலையிலேயே பரிமாறப்படுகிறது. தமிழ் நாடு, கேரளம், ஆந்திரப் பிரதேசம் மற்றும் கர்நாடகம் பகுதிகளில் முக்கிய விழாக்காலங்களில் வாழையிலையில் மட்டுமே உணவு பரிமாறப்படுகிறது.
உணவின் மணத்தை அதிகரிக்க வாழை இலை பயன்படுகிறது. பதார்த்தங்களுடன் வேகவைப்பதால் மெல்லிய சுவை கொடுக்கிறது. மேலும் உணவை மடித்துக் கட்டவும் பயன்படுகிறது. இலையில் உள்ள இயற்கை சாறு உணவை பாதுகாத்து சுவையையும் கூட்டுகிறது. தமிழ் நாட்டில் இவ்விலையைக் காயவைத்தும் பயன்படுத்துகின்றனர். வாழைச் சருகு என்ற பெயரில் காய்ந்த இலைகள் உணவுக்கிண்ணங்களாக பயன்படுகின்றன. வியட்நாம், இந்தோனேசியா, மலேசியா, சிங்கப்பூர் உணவு வகைகளிலும் வாழை இலை கொண்டு பொட்டலம் போடப்படுகிறது.

புவேர்ட்டோ ரிக்கோ மற்றும் டொமினிக்கன் குடியரசு நாடுகளில், வாழை இலையும் தோல் தாளும் பேஸ்ட்லஸ்களை (pasteles) உறையிடப் பயன்படுகின்றன. பச்சை வாழைப் பழமும், இறைச்சியும், வாழை இலையுடன் சேர்த்து வேகவைக்கப்பட்டு உணவின் சுவை கூட்டப்படுகிறது.

மெக்சிகோ மற்றும் வஃகாக்காவின்  தமாள் மற்றும் ஆட்டுக் கறி அல்லது பார்பகோ தாக்கோ போன்ற உணவுவகைகள் வாழை இலையுடன் வேகவைக்கப்படுகிறது. ஹவாய் நாட்டினரும் வாழை இலையுடன் சமையல் செய்கின்றனர்.

## இதையும் காண்க
* தையலிலை

## மேற்கோள்கள்

 

பகுப்பு:இலைகள்
பகுப்பு:இந்து சமய வழிபாட்டுப் பொருட்கள்
பகுப்பு:வாழை இலை
அவகாசியிலிக் கொள்கை

thumb|இடல்லவுசிப் பிரபு
**வாரிசு இழப்புக் கொள்கை** (*Doctrine of Lapse*) என்பது இந்தியாவிலிருந்த பிரித்தானியக் கிழக்கிந்திய நிறுவனத்தில் 1848இலிருந்து 1856 வரை ஆளுநராக இருந்த டல்ஹளசி பிரபுவால் அறிமுகப்படுத்தப்பட்ட ஒன்றிணைப்புக் கொள்கையாகும்.

வாரிசு இழப்புக் கொள்கையின்படி, பிரித்தானியக் கிழக்கிந்திய நிறுவனத்தின் நேரடிச் செல்வாக்குக்குட்பட்ட  மன்னரானவர் ஆட்சி புரிவதற்குத் தகுதியற்றவராகவோ அல்லது நேரடி வாரிசு இன்றி இறந்து போனாலோ அம்மன்னராட்சி, பிரித்தானியக் கிழக்கிந்திய நிறுவனத்தின் ஆட்சியில் இணைக்கப்படும்.

## ஒன்றிணைப்பு
பிரித்தானியக் கிழக்கிந்திய நிறுவனம் வாரிசு இழப்புக் கொள்கை எனும் அவகாசியிலிக் கொள்கையின் படி, சதாரா (1848), செய்ப்பூர் (1849), சம்பல்பூர் (1849), நாக்பூர் (1854), சான்சி (1854), தஞ்சாவூர் மன்னராட்சி (1855),  உதயப்பூர் ஆகிய மன்னராட்சிப் பகுதிகளை சொந்தமாக்கிக் கொண்டது. அயோத்தி இராச்சியம் மட்டும் மோசமான ஆட்சி முறை என காரணம் காட்டி 1858ல் பிரித்தனிய இந்திய அரசுடன் இணைக்கப்பட்டது.

### சான்சி
சான்சியின் மகாராசா கங்காதர இராவ் நேரடி வாரிசின்றி நவம்பர் 21, 1853இல் இறந்தமையால் ஆங்கிலேயர் வாரிசு இழப்புக் கொள்கையின்படி சான்சியைத் தமது ஆட்சியின் கீழ்க் கொண்டு வர முயற்சித்தனர். மார்ச்சு, 1854இல் இராணி இலட்சுமிபாய்க்கு 60000 ரூபாயை ஓய்வூதியமாகக் கொடுத்து சான்சிக் கோட்டையை விட்டு வெளியேறுமாறு கூறினர். ஆயினும் இராணி இலட்சுமிபாய் இதனை ஏற்றுக் கொள்ள மறுத்தார். பின்னர், ஈ உரோசு தலைமையிலான பிரித்தானியப் படை வீரர்கள் படையெடுப்பின் மூலம் சான்சியைக் கைப்பற்றினர். ஆகையால், 1857ஆம் ஆண்டுப் ஏற்பட்ட பெரும்புரட்சியின் போது சான்சியில் ஏற்பட்ட  கிளர்ச்சிக்கு இராணி இலட்சுமிபாய் தலைமை தாங்கி நடத்திட இது ஒரு முக்கிய காரணமாக அமைந்தது.

### அவத்
ஆங்கிலேயர்கள், அவத் பகுதியின் அயோத்தி இராச்சியத்தின் நவாப் ஆட்சி செய்வதற்குத் தகுதியற்றவர் எனக் கூறி அவத் நாட்டை பிரித்தானிய இந்தியாவின் ஆட்சியின்  கீழ் கொண்டு வந்தனர். ஆனாலும் இவ்வொன்றிணைப்பு எதிர்க்கப்பட்டதுடன் 1857 இந்தியக் கிளர்ச்சிக்கான காரணமாகவும் அமைந்தது.

## இதனையும் காண்க
* மன்னர் அரசு (பிரித்தானிய இந்தியா)
* இந்திய மன்னராட்சி அரசுகளின் பட்டியல்

## மேற்கோள்கள்
7. நவீன இந்திய வரலாறு பிபன் சந்திரா  தமிழாக்கம் இரா.சிசுபாலன் 
பகுப்பு:இந்திய வரலாறு
பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்தியாவின் முன்னாள் சுதேச சமஸ்தானங்கள்
டல்ஹவுசி பிரபு

**ஜேம்ஸ் ஆண்ட்ரூ பி ரௌன்-ராம்சே** என்ற இயற்பெயர் கொண்ட **டல்ஹவுசி பிரபு** (James Andrew Broun-Ramsay, 1st Marquess of Dalhousie: 22 ஏப்ரல் 1812–19 டிசம்பர் 1860), ராம்சே பிரபு எனவும் ஏர்ல் ஆப் டல்ஹவுசி எனவும் அழைக்கப்பட்ட ஒரு இசுக்காட்லாந்தியர் ஆவார். இவர் பிரித்தானிய இந்தியாவின் காலனித்துவ நிர்வாகியாவார். டல்ஹவுசி 1848 இலிருந்து 1856 வரை இந்தியாவின் இந்தியத் தலைமை ஆளுநராகப் பணியாற்றினார். கிழக்கிந்தியக் கம்பெனியின் விதிகளுக்குப் புறம்பாக இந்தியாவில் நிர்வாகம் செய்து ஆங்கிலேய ஆட்சியை விரிவு செய்தவராவார். இவரது நிர்வாகத் திறமை, இவருக்குப் பின் இந்தியாவை ஆண்ட ஆளுநர்களுக்கு ஒரு வழிகாட்டியாய்  அமைந்தது.

## அவகாசியிலிக் கொள்கை
இவர் அறிமுகப்படுத்திய அவகாசியிலிக் கொள்கையின் படி, ஆண் வாரிசு இன்றி இறந்த இந்திய இந்திய சுதேச மன்னர்களின் இராச்சியங்கள், கிழக்கிந்தியக் கம்பெனியின் நேரடி ஆட்சியில் இணைக்கப்ப்பட்டது. அவ்வாறு இணைக்கப்பட்ட இராச்சியங்களில் தஞ்சாவூர் மராத்திய அரசு ஒன்றாகும்.

## இதனையும் காண்க
* இந்திய மன்னராட்சி அரசுகளின் பட்டியல்

## இதனையும் காண்க
* இந்தியத் தலைமை ஆளுநர்கள் மற்றும் வைஸ்ராய்களின் பட்டியல்

## மேற்கோள்கள்


பகுப்பு:பிரித்தானியக் கிழக்கிந்தியக் கம்பனி நபர்கள்
பகுப்பு:1812 பிறப்புகள்
பகுப்பு:1860 இறப்புகள்
பகுப்பு:இந்திய வைசிராய்கள்
பகுப்பு:பிரித்தானியக் கிழக்கிந்தியக் கம்பனி
பகுப்பு:பிரித்தானிய இந்தியா
இலங்கை தேர்வுத் துடுப்பாட்டக்காரர்கள் பட்டியல்

**இலங்கை தேர்வுத் துடுப்பாட்டக்காரர்கள் பட்டியல்**'. தேர்வுத் துடுப்பாட்ட போட்டியில் வெற்றி பெற்ற எண்ணிக்கையின் அடிப்படையில் வரிசைப்படுத்தப்பட்டுள்ளது. 24 August 2008 புள்ளிவிபரங்களின் அடிப்படையில் திரட்டப்பட்ட தொகுப்பாகும்.

குறிப்பு:
*1 முத்தையா முரளிதரன் ஐ.சி.சியின் வேர்ல்ட் XI போட்டிகளிலும் ஆடியுள்ளார் இருப்பினும் இலங்கைத் துடுப்பாட்ட அணியில் ஆடிய ஆட்டங்கள் மட்டும் கணக்கில் எடுத்துக் கொள்ளப்பட்டது.

## இவற்றையும் பார்க்க
* தேர்வுத் துடுப்பாட்டம்
* இலங்கைத் துடுப்பாட்ட அணி

பகுப்பு:இலங்கைத் துடுப்பாட்டக்காரர்கள்

## வெளியிணைப்புகள்
* Cricinfo
* Howstat
இந்தியத் தேர்வுத் துடுப்பாட்டக்காரர்கள் பட்டியல்

**இந்தியத் தேர்வுத் துடுப்பாட்டக்காரர்கள் பட்டியல்** தேர்வுத் துடுப்பாட்டப் போட்டியில் வெற்றி பெற்ற எண்ணிக்கையின் அடிப்படையில் வரிசைப்படுத்தப்பட்டுள்ளது.

இப்பட்டியலில் இந்திய ஆத்திரேலியா 2011-2012 தேர்வுத் துடுப்பாட்டம் வரையான போட்டிகள் கணக்கில் கொள்ளப்பட்டுள்ளன.

## விளையாட்டு வீரர்கள்

## தலைவர்கள்
இதுவரை மொத்தம் 33 வீரர்கள் இந்திய தேர்வுத் துடுப்பாட்ட அணிக்கு தலைவராக இருந்துள்ளனர்.

## இவற்றையும் பார்க்க
* தேர்வுத் துடுப்பாட்டம்
* இந்தியத் துடுப்பாட்ட அணி

## மேற்கோள்கள்

## வெளியிணைப்புகள்

* Cricinfo
* Howstat
*Indian Test team to South Africa 2006

பகுப்பு:இந்தியத் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
கதர் கட்சி

**கதர்  இயக்கம்** அல்லது **கதர் கட்சி** (*Ghadar Party*, தேவநாகரி: *ग़दर पार्टी*, நாட்டலீக்கு: *غدر پارٹی*, பஞ்சாபி: ਗ਼ਦਰ ਪਾਰਟੀ) அமெரிக்கா, கனடா ஆகிய நாடுகளில் வாழ்ந்த பஞ்சாபி இந்தியர்களால் உருவாக்கப்பட்ட இயக்கமாகும். இவ்வியக்கம் அமைதிப்பெருங்கடற்பகுதியில் பணியாற்றிய இந்தியர்களால் தொடங்கப்பட்டது. மியான்மர், சிங்கப்பூர், மலேசியா, சப்பான், ஆப்கானித்தான், செருமனி, இங்கிலாந்து, கனடா, அமெரிக்கா உள்ளிட்ட பல்வேறு நாடுகளில் வாழ்ந்து வந்த இந்தியர்கள் அங்கிருந்தபடியே பிரித்தானியருக்கு எதிரான விடுதலைப் போராட்டத்தில் ஈடுபட்டனர். இந்திய நாட்டின் விடுதலைக்கு உதவிடும் நோக்கில் பல அமைப்புகளை உருவாக்கினர். அவற்றில் ஒன்று கதர் இயக்கமாகும். லாலா ஹர்தயாள், ராஷ் பிஹாரி போஸ் (இந்தியத் தேசப் படையை நிறுவியவர்), சசீந்திர சன்யால், கணேஷ் பிங்களே, சோகன் சிங் வாக்னா, தோஹி கர்த்தார் சிங் ஆகியோர் இந்திய விடுதலைக்காக வெளியிலிருந்து உதவும் பொருட்டு இவ்வமைப்பைத் தொடங்கினர்.

## கதர் இயக்கமும் ஆங்கிலேயரும்
செப்டெம்பர், 1914இல் 400 கதர் வீரர்களைச் சுமந்துகொண்டு கோம்காதா மாரு என்ற கப்பல் கொல்கத்தாத் துறைமுகம் வந்தது. அங்கு வெள்ளையப் படைகளுக்கும் கதர் வீரர்களுக்கும் இடையே கடும் போர் மூண்டது. இதில் கதர் வீரர்கள் வீரமரணம் எய்தினர். சிலரே தப்பித்தனர். இதனால் கதர் இயக்கம் சளைத்துவிடவில்லை. பெப்ரவரி 21, 1915ஆம் திகதி பிரித்தானிய ஆட்சிக்கு எதிரான கிளர்ச்சியை துவக்குவதற்கு நாள் குறித்து அதற்கான மறைமுக நடவடிக்கைகளில் ஈடுபட்டது. ஏராளமான நிதி திரட்டி ஆயுதங்களை வாங்கிக் குவித்த கதர் இயக்கம், தெற்காசிய நாடுகளின் படைகளில் இருந்த இந்தியப் படை வீரர்களையும் பிரித்தானிய அரசிற்கு எதிராகக் கிளர்ச்சி செய்யுமாறு தூண்டியது.

## சதிவழக்குகள்
கதர் இயக்கத்தில் ஊடுருவியிருந்த பிரித்தானிய ஒற்றர்களால் இத்திட்டம் காலனிய அரசுக்குத் தெரிந்து விட்டது. அதன் மறைமுகத் திட்டங்களை கிர்பால் சிங் என்பவர் வெள்ளையர் அரசிடம் தெரிவித்தார். உடனடியாக முக்கியத் திட்டத்தலைவர்கள் பலர் கைது செய்யப்பட்டதால் இக்கலகம் நிகழ்வது தவிர்க்கப்பட்டது. எனினும் ஆங்காங்கே கலகங்களும் புரட்சிகளும் மூண்டன. அவை காலனிய அரசால் அடக்கப்பட்டன. லாகூர் சதி வழக்கு, இந்து-ஜெர்மானிய சதி வழக்கு ஆகிய வழக்குகள் தொடரப்பட்டன. இதன் விளைவாக காலனிய அரசின் இந்தியக் கொள்கைகளில் நிறைய மாற்றங்கள் ஏற்பட்டன.

## மேற்கோள்கள்

## இவற்றையும் காண்க
* இந்து-ஜெர்மானிய சதி

## வெளியிணைப்புகள்
* வெப்துனியா, விடுதலைக்கு உரமிட்ட அயல்நாடு வாழ் இந்தியர் அமைப்புகள்
*Important Documents of the Ghadar Movement
*Ghadar Party materials in the South Asian American Digital Archive (SAADA)
*Ghadar: The Indian Immigrant Outrage Against Canadian Injustices 1900 - 1918 by Sukhdeep Bhoi
*The Hindustan Ghadar Collection. The Bancroft Library, கலிபோர்னியா பல்கலைக்கழகம் (பெர்க்லி)
* Communist Ghadar Party of India

பகுப்பு:இந்திய விடுதலைப் போராட்டம்
முட்டையுரு

**முட்டையுரு** (*Oval*) என்பது முட்டையின் தோற்றத்தை ஒத்த வளைந்த தளவுருவாகும். முட்டையுருவினுடைய முப்பரிமாண வடிவம் முட்டை வடிவப் பொருள் என அழைக்கப்படும்.

## வடிவியலில் முட்டையுரு
வடிவியலில், சில வளையிகளைக் குறிப்பிடுவதற்கு முட்டையுரு எனும் சொல் பயன்படுத்தப்படுகின்றது. முட்டையை ஒத்த வளையி முட்டையுரு என அழைக்கப்படும்.

வடிவியலில் முட்டையுரு பயன்படுத்தப்படுவதற்கான எடுத்துக்காட்டுகள் பின்வருமாறு:-
*காசினி முட்டையுரு
*கார்த்தீசியன் முட்டையுரு

## தொழினுட்ப வரைதல்
thumb|தொழினுட்ப வரைதலில் முட்டையுருவை வரைதல்
தொழினுட்ப வரைதலில் படத்திலுள்ளவாறு முட்டையுரு வரையப்படும்.

## ஆங்கிலத்தில்
முட்டையுரு என்பதன் ஆங்கிலச் சொல்லான *Oval* என்பது இருபரிமாணத்திலோ முப்பரிமாணத்திலோ உள்ள முட்டையைப் போல் உள்ள உருவத்தை அல்லது நீள்வட்டத்தைக் குறிக்கிறது. சில இடங்களிற்செவ்வகம் ஒன்றினால் இணைக்கப்பட்ட ஈரரை வட்டங்களைக் குறிக்கவும் *Oval* என்ற ஆங்கிலச் சொல் பயன்படுத்தப்படுகின்றது.

## மேற்கோள்கள்

பகுப்பு:வடிவவியல் வடிவங்கள்
பகுப்பு:வளைவரைகள்
ஒற்றைச் சில்லு வண்டி

thumb|பொதுவான ஒற்றைச் சில்லு வண்டி
**ஒற்றைச் சில்லு வண்டி** (*Wheelbarrow*) என்பது ஒரு சில்லை மட்டும் கொண்ட மனித விசையினால் இயங்கும் சிறிய வண்டி ஆகும். பின்பக்கத்திலுள்ள இரு கைப்பிடிகளையும் பிடிப்பதன் மூலம் இவ்வண்டியைத் தனி ஒருவர் இயக்க முடியும்.

பொதுவாக ஒற்றைச் சில்லு வண்டிகள் தோட்ட வேலைகளின்போதும் கட்டட அமைப்பு வேலைகளின்போதும் பயன்படுத்தப்படும்.

## பெயர் விளக்கம்

ஒரு சில்லைக் கொண்டுள்ள வண்டி என்பதால் இதற்கு ஒற்றைச் சில்லு வண்டி எனப் பெயர் வந்தது.

ஒற்றைச் சில்லு வண்டி என்பதற்கான ஆங்கிலச் சொல்லான *Wheelbarrow* என்பது இரண்டு சொற்களால் உருவாக்கப்பட்டுள்ளது. அவை *Wheel, Barrow* என்பனவாகும். *Wheel* என்பது சில்லைக் குறிக்கும். *Barrow* என்பது சுமை சுமக்குங்கருவியைக் குறிக்கும் பண்டைய ஆங்கிலச் சொல்லான *Bearwe* என்பதிலிருந்து மருவியுள்ளது.

## வடிவமைப்பு
ஒற்றைச் சில்லு வண்டியானது இரண்டாம் வகை நெம்புகோலாக வடிவமைக்கப்பட்டுள்ளது. பண்டைய சீன ஒற்றைச் சில்லு வண்டிகளில் சுமையைத் தாங்குவதற்காக நடுவிலும் ஒரு சில்லு அமைக்கப்பட்டிருந்தது. பொதுவாக, ஒற்றைச் சில்லு வண்டிகள் ஏறத்தாழ 170 இலீற்றர்க் கொள்ளளவை உடையவை.

## நவீன ஒற்றைச் சில்லு வண்டிகள்
1970களில் சேம்சு இடைசன் கோள வடிவான சில்லுடன் ஒற்றைப் பந்து வண்டியொன்றை அமைத்தார்.

1998இல் ஓண்டா எச். பி. இ. 60 என்ற மின்சாரத்தில் இயங்கும் ஒற்றைச் சில்லு வண்டியும் தயாரிக்கப்பட்டது.

## மேற்கோள்கள்

பகுப்பு:ஊர்திகள்
பகுப்பு:சீனக் கண்டுபிடிப்புக்கள்
எரி சுழல் காற்று

மிகப் பெரிய நெருப்பு சுழல் காற்று வடிவை அடைதல் **எரி சுழல் காற்று** (Fire whirl அல்லது fire tornado) எனப்படும். இது பொதுவாக காட்டுத்தீகளின் போது உருவாகும். அதிக வெப்பத்தின் காரணமாக காற்று மேலெளும்பலாலேயே இவ்வாறு உருவாகிறது. 
1923ல் ஜப்பான் மற்றும் 2012ல் ஹவாய் ஆகிய இடங்களில் எரிசுழல் காற்று உருவாகியுள்ளது.

பகுப்பு:இயற்கை அழிவுகள்
பகுப்பு:தீ
பகுப்பு:காற்று

## மேற்கோள்கள்
தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - எடை அளவு

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **எடை அளவு** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.

(தமிழில் எடை அளவு எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)

## மேலும் பார்க்க
*தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்

## உசாத்துணை
* முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 179.

பகுப்பு:தமிழில் பிற மொழிச் சொற்கள்
டி. என். சேசகோபாலன்

**மதுரை டி. என். சேஷகோபாலன்** (பிறப்பு:செப்டம்பர் 5, 1948) தமிழகத்தைச் சேர்ந்த கருநாடக இசைப் பாடகர் ஆவார்.

## இசைப் பயிற்சி
தமிழ்நாட்டின் நாகப்பட்டினத்தில் பிறந்த இவர், ஆரம்பத்தில் தனது தாயாரிடம் இசை பயின்றார். அதன்பிறகு ராமநாதபுரம் சி. எஸ். சங்கரசிவனிடம் இசை கற்றுத் தேர்ந்தார். சென்னைப் பல்கலைக்கழகத்தில் அறிவியலில் பட்டம் பெற்றுள்ள இவர், மதுரை காமராஜர் பல்கலைக்கழகத்தில் இசைப்பட்டம் பெற்றார். மதுரை காமராசர் பல்கலைக்கழத்தில் இசைப் பேராசிரியராகவும் பணியாற்றியுள்ளார்.

## இசைத்துறைப் பங்களிப்புகள்
ஹரிகேசநல்லூர் முத்தையா பாகவதரின் குருப் பரம்பரையின்படி ஹரிகதை சொல்லுவதில் இவர் வல்லவர். இவர் தில்லானா, பஜன், நாமாவளி மற்றும் அபங் பாடல்களை தானும் எழுதிப் பாடி வருகிறார். வட இந்திய ராகங்களைப் பாடுவதிலும் ஆர்வம் காட்டும் இவர், பல்வேறு ஜுகல்பந்திகளிலும் பங்கேற்கிறார்.

## இசைப் பயணங்கள்
1984 ல் ஆஸ்திரேலியாவின் அடிலைய்டு நகரில் நடந்த சர்வதேசத் திருவிழாவில் கலந்துகொண்டு பாடுமாறு இவர் அழைக்கப்பட்டார். பெர்த், சிட்னி மற்றும் நியூசிலாந்திலும் நிகழ்ச்சிகளில் பாடியுள்ளார். 1987 ல் ருஷ்யாவுக்கான இந்தியாவின் கலாச்சாரத் தூதராக நியமிக்கப்பட்டார். சிங்கப்பூர், மலேசியா, பஹ்ரைன், இலங்கை மற்றும் அமெரிக்க ஐக்கிய நாடுகளில் இசை நிகழ்ச்சிகள் நிகழ்த்தியுள்ளார்.

## விருதுகள்
* கம்பன் புகழ் விருது, 2008 வழங்கியது: கொழும்புக் கம்பன் கழகம், இலங்கை
* காயக சிகாமணி, ஜனவரி 2007; வழங்கியது: சௌடையா நினைவு அறக்கட்டளை, மைசூர். 
* சங்கீத கலாநிதி விருது, 2006; வழங்கியது: மியூசிக் அகாதெமி, சென்னை.
* பத்மபூஷன், 2004.
* சங்கீதசாகரா, 2007;  வழங்கியது : CMANA, NJ, USA.
* சுலக்ஷண கான விக்க்ஷனா, 1993; வழங்கியவர்: ஹச். ஹச். ஸ்ரீமத் ஆண்டவன் ஸ்வாமிகள் , ஸ்ரீரங்கம். 
* குமரகந்தர்வா ராஷ்ட்ரிய சன்மான், 2002; வழங்கியது: குமரகந்தர்வா நிறுவனம், மும்பை. 
* நாதபிரம்மம், 2002;  வழங்கியது: இந்தியன் பைன் ஆர்ட்ஸ், Texas, USA.
* இசைப்பேரறிஞர் விருது, 2000. வழங்கியது: தமிழ் இசைச் சங்கம், சென்னை.
* சங்கீத நாடக அகாதெமி விருது, 1999 – 2000.
* திருப்புகழ் மணி, 1964
* கான பூபதி, 1967; வழங்கியது:  ஒலவகோட் தமிழ்ச் சங்கம்.
* சங்கீத கலாசாகரம்; வழங்கியவர்: ஜெயந்திர சரஸ்வதி, காஞ்சி காமகோடி பீடம் 
* கலைமாமணி விருது, 1984; வழங்கியது: தமிழ்நாடு அரசு
* இசைச் செல்வம், வழங்கியவர்: மு. கருணாநிதி
* இசை கலை வேந்தன், 1998; வழங்கியது: Australian Foundation of Canberra
* சங்கீத கலாசிகாமணி விருது; வழங்கியது தி இந்தியன் ஃபைன் ஆர்ட்ஸ் சொசைட்டி
* கான கலா பாரதி, 2013; வழங்கியது: பாரத் கலாச்சார்.

## மேற்கோள்கள்

## வெளியிணைப்புகள்
*Madurai T. N. Seshagopalan interview

பகுப்பு:கருநாடக இசைப் பாடகர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:கலைமாமணி விருது பெற்றவர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:1948 பிறப்புகள்
பகுப்பு:வாழும் மக்கள்
வானிலையியல்

**வானிலையியல்** என்பது வளிமண்டலம் தொடர்பான அறிவியல் துறை ஆகும். இத்துறை தொடர்பான ஆய்வுகள் ஆயிரம் ஆண்டுகளுக்கு முற்பட்ட பழமையுடையவை. எனினும், 18-ஆம் நூற்றாண்டு வரை குறிப்பிடத்தக்க முன்னேற்றம் எதுவும் ஏற்படவில்லை. 19-ஆம் நூற்றாண்டில் பல நாடுகளையும் தழுவிய கவனிப்பு வலையமைப்புக்கள் உருவானதோடு முக்கியமான முன்னேற்றங்கள் ஏற்பட்டன. 20-ஆம் நூற்றாண்டின் பிற்பகுதியில் கணினித் துறையில் ஏற்பட்ட வளர்ச்சிகளைத் தொடர்ந்து காலநிலை முன்னறிவிப்பில் பெரிய முன்னேற்றங்களைக் காண முடிந்தது.

வானிலையியல் தோற்றப்பாடுகள் என்பன, வானிலை அறிவியலுக்குத் தெளிவைக் கொடுப்பனவும், அந்த அறிவியலால் விளக்கப்படுவதுமான கவனிக்கத்தக்க வானிலை நிகழ்வுகள். இந்த நிகழ்வுகள், வளிமண்டலத்தில் காணப்படும் வெப்பநிலை, வளியமுக்கம், ஈரப்பதன் என்பவற்றாலும், அவற்றின் மாறல் வீதம், அவற்றிடையேயான இடைவினைகள், காலத்தோடு அவை மாறும் விதம் என்பவற்றாலும் கட்டுப்படுத்தப்படுகின்றன.

## மேற்கோள்கள்
மோதிலால் நேரு

**மோதிலால் நேரு** (6 மே 1861 – 6 பிப்ரவரி 1931) ஒரு இந்தியச் சுதந்திர போராட்ட வீரரும், வழக்கறிஞரும் ஆவார். இவர் இந்திய தேசிய காங்கிரசு கட்சியின் தலைவராக 1919–1920 மற்றும் 1928–1929 என இரண்டு முறை பதவி வகித்துள்ளார். இந்தியாவின் பெரிய அரசியல் குடும்பமான நேரு-காந்தி குடும்பத்தின் முன்னோடியாவார். இவர் முன்னாள் இந்தியப் பிரதமர் ஜவகர்லால் நேருவின் தந்தையும் ஆவார்.

## அரசியல்

காஷ்மீர் பண்டித் குடும்பத்தில் பிறந்த மோதிலால் அக்கால ஜெய்ப்பூர் மாநிலத்தில் வசித்துவந்தார். இவரது தாத்தா லெட்சுமிநாராயண், பிரித்தானிய கிழக்கிந்திய நிறுவனத்தின் முகலாயப் பேரரசு நீதிமன்றத்தில் வழக்கறிஞராயிருந்தவர். இவரின் தந்தை கங்காதர் நேரு டெல்லியில் காவலராகயிருந்தவர். கேம்பிரிச் பல்கலைக்கழகத்தில் *பார் அட் லா* என்ற வழக்கறிஞர் பட்டம் பெற்றார்.  மகாத்மா காந்தியின் ஈர்ப்பால் 1918ல் இந்திய தேசிய காங்கிரசுக் கட்சியில் இணைந்தார். பின்னர்  சுயாட்சிக் கட்சியில் இணைந்து பிரித்தானிய அரசுக்கெதிராய் போராடினார். சைமன் குழுவிடம் பேச்சு நடத்த 1928ல் அமைக்கப்பட்ட நேரு குழுவின் தலைவராகயிருந்தவர்.
இவர் ஐரோப்பிய நாகரிகத்தை பின் பற்றினார் .முன்கோபம் உள்ளவர்.இவர் தமது இருபதாவது வயதில் லாகூரில் காஷ்மீரத்துப் பெண்மணியை திருமணம் செய்து கொண்டார் .ஒரு ஆண் மகவைப் பிரசவித்த பின் அந்தப் பெண் இறந்து விட்டாள் .பின் அந்த குழந்தையும் இறந்துவிட்டது .இவரது இரண்டாம் மனைவி துஸ்சூ என்ற பெயருடைய சொரூப ராணியைத் திருமணம் செய்து கொண்டார் .

## குடும்பம்
இவரது துணைவியார் பெயர் சொரூப ராணி ஆவார். 1889ல் ஜவகர்லால் நேரு என்ற ஒரு புதல்வரும், 1900ல் பிறந்த விஜயலட்சுமி பண்டிட் மற்றும் 1907ல் பிறந்த கிருட்டிணா அதீசிங் என்ற இரு புதல்விகளும் இவருக்குண்டு.
## மேற்கோள்கள்

பகுப்பு:நேரு-காந்தி குடும்பம்
பகுப்பு:இந்திய அரசியல்வாதிகள்
பகுப்பு:1861 பிறப்புகள்
பகுப்பு:1931 இறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
சிற்றூர்தி

**சிற்றூர்தி** (*Van*) என்பது பொருட்களையும் மக்களையும் கொண்டு செல்லும் ஊர்தி ஆகும்.
 (இந்தியாவில் ஆரம்ப காலத்தில் அதிகளவில் பயன்படுத்தபட்ட முதல் சிற்றூர்தி வாகனமான மாருதி அம்னி வேன்)

## பெயர் விளக்கம்
சிற்றூர்தியின் ஆங்கிலப் பெயரான *Van* என்பது மூடப்பட்ட ஊர்தியைக் குறிக்கும் *Caravan* என்ற ஆங்கிலச் சொல்லின் சுருக்கம் ஆகும்.

## இந்தியாவில்
இந்தியாவில் சிற்றூர்தி மூலம் பயணஞ்செய்தல் பொதுவான பயணஞ்செய்யும் முறைகளுள் ஒன்றாகக் காணப்படுகிறது. பெரும்பாலும் பாடசாலை மாணவர்களைக் கொண்டு செல்வதற்குச் சிற்றூர்தி பயன்படுத்தப்படுகின்றது.

## பயன்பாடுகள்
ஐக்கிய அமெரிக்காவின் நகரப் பகுதிகளில் முழு அளவுச் சிற்றூர்திகள் 1971இலிருந்து பயணச் சிற்றூர்திகளாகப் பயன்படுத்தப்படுகின்றன.

பெரும்பாலான நகர்வாணிபங்களிலும் பொருட்களைக் கொண்டு செல்லச் சிற்றூர்திகள் பயன்படுத்தப்படுகின்றன.

### படிச் சிற்றூர்தி
thumb|அமெரிக்க அஞ்சற்சேவைப் படிச் சிற்றூர்தி
படிச் சிற்றூர்தியானது பெரும்பாலும் வழங்கற்சேவைகள், தூதஞ்சற்சேவை போன்றவற்றுக்காகப் பயன்படுத்தப்படுகின்றது. ஐக்கிய அமெரிக்காவிலும் கனடாவிலும் அஞ்சலகங்களினால் பொதிப் பிரிப்புச் சேவைக்கும் படிச் சிற்றூர்தி பயன்படுத்தப்படுகின்றது.

பெரிய நகரங்களில், படிச் சிற்றூர்திகள் அவற்றின் வாயிலைத் திறந்தபடியே செல்வதை அவதானிக்க முடியும்.

## மேற்கோள்கள்

பகுப்பு:சாலைப் போக்குவரத்து
கல்லாறு

**கல்லாறு** பெரம்பலூர் மாவட்டத்தில் ஓடும் ஒரு சிறு ஆறாகும். கிழக்குத் தொடர்ச்சி மலைகளில் ஒன்றான பச்சைமலையில் உற்பத்தியாகி, சுவேதா ஆற்றில் கலக்கிறது. பெரிய ஏரிகளில் ஒன்றான வெங்கலம் பகுதியில் உள்ள ஏரியில் கலந்து அங்கிருந்து கிழக்கு திசை நோக்கி பாய்ந்து, கொல்லிமலையில் உற்பத்தியாகிவரும் சுவேதா ஆற்றில் சேர்கிறது. கல்லாற்றின் நீளம் சுமார் 20 கிலோமீட்டர். வருடத்தின் ஆறுமாதங்களுக்கும் அதிகமாக பாயும் இந்த நதியின் மூலம் சுமார் 10 ஆயிரத்திற்கும் அதிகமாக ஏக்கர் விவசாய நிலங்கள் பாசனவசதி பெறுகின்றன. மேலும் 15-க்கு மேற்பட்ட கிராமங்களுக்கு குடிநீர் மற்றும் அத்தியாவசியத் தேவைகளுக்கு இன்றியமையாத ஒன்றாக திகழ்கிறது கல்லாறு.

## நீர் போக்கு
அரசலூர், அன்னமங்கலம் மற்றும் விசுவக்குடி பகுதிகளில் அமைந்துள்ள பச்சைமலைத் தொடரின் அடந்த சரிவுகளில் மழை நீரில் உற்பத்தியாகும் கல்லாறு, பல சிற்றோடைகளையும் தன்னோடு இணைத்துக் கொண்டு தொண்டமாந்துறை, வடகரை-பெரம்பலூர் , வெண்பாவூர், திருவாலந்துறை, வ.களத்தூர் உள்ளிட்ட ஊர்களின் வழியாகப் பாய்ந்து அயன்பேரையூர் அருகே வெள்ளாற்றில் கலக்கிறது.

இந்த நதியில் சிறிதும் பெரிதுமாக கற்கள் நிறைந்து காணப்படுவதால் கல்லாறு என பெயர் பெற்றதாகவும் கூறப்படுகிறது. கல்லாறு என்ற பெயரில் தென்கேரளத்திலும் ஆறு ஒன்று ஓடுகிறது.

## மேற்கோள்கள்

*http://www.vellore.tn.nic.in/distprofpart1.htm 

பகுப்பு:பெரம்பலூர் மாவட்ட ஆறுகள்
வராக ஆறு (விழுப்புரம்)

**வராக ஆறு**, தமிழ்நாட்டின் காஞ்சிபுரம், திருவண்ணாமலை, விழுப்புரம் ஆகிய மாவட்டங்களில் ஓடும் முக்கிய ஆறு ஆகும். பாலாறு ஆற்றுப்படுகைக்கும் பெண்ணையாறு ஆற்றுப்படுகைக்கும் நடுவில் அமைந்துள்ளது வராக ஆற்றுப்படுகை. அன்னமங்கலம், நரியாறு, தொண்டியாறு, பம்பையாறு, பம்பை ஓடை, செங்கை ஓடை போன்றவை இதன் துணையாறுகளாகும். இந்த ஆறு 78.50 கி.மீ நீளமும் 1936.75 கி.மீ2 நீர்ப்பிடிப்புப் பகுதியும் கொண்டது.



## அணைகள்
வராக ஆற்றிற்கும் தொண்டியாற்றிற்கும் இடையே 4,511 மீட்டர் நீளமும் 605 அடி3 கொள்ளளவும் கொண்ட வீடூர் அணை உள்ளது. இவ்வணையின் மூலம் விழுப்புரம் மற்றும் புதுச்சேரி பகுதிகளில் 3,200 ஏக்கர் பாசம் வசதி பெறப்படுகிறது.
 

## இவற்றையும் பார்க்க
* வராக ஆறு, தேனிமாவட்டம்.

## மேற்கோள்கள்


பகுப்பு:விழுப்புரம் மாவட்ட ஆறுகள்
பகுப்பு:திருவண்ணாமலை மாவட்ட ஆறுகள்
பகுப்பு:காஞ்சிபுரம் மாவட்ட ஆறுகள்
மாவீரன் (திரைப்படம்)

**மாவீரன் (திரைப்படம்)** என்ற தலைப்பிலுள்ள கட்டுரைகள்
* மாவீரன் (1986 திரைப்படம்), 1986இல் வெளிவந்த இரசினிகாந்து நடித்த தமிழ்த் திரைப்படம்
* மாவீரன் (2011 திரைப்படம்), 2011இல் வெளிவந்த தமிழிற்கு மொழி மாற்றம் செய்யப்பட்ட திரைப்படம்
அலகுப் பின்னம்

**அலகுப் பின்னம்** (*Unit Fraction*) என்பது தொகுதி எண்ணாக ஒன்றையும் பகுதி எண்ணாக நேர் நிறையெண்ணையும் கொண்ட, பின்னமாக எழுதப்பட்ட விகிதமுறு எண்ணாகும். ஓர் அலகுப் பின்னமானது நேர் நிறையெண்ணொன்றின் பெருக்கல் நேர்மாறாக அமையும்.

அலகுப் பின்னங்களுக்கான எடுத்துக்காட்டுகளாக 1 \over 1, 1 \over 2, 1 \over 3, 1 \over 4 போன்றவற்றைக் கூற முடியும்.

## தொடக்க எண் கணிதம்
இரண்டு அலகுப் பின்னங்களைப் பெருக்கினால் இன்னொரு அலகுப் பின்னமே கிடைக்கும்.

\times=

ஆனால், இரண்டு அலகுப் பின்னங்களைக் கூட்டினாலோ கழித்தாலோ வகுத்தாலோ பொதுவாக அலகுப் பின்னமல்லாத பெறுமானமே கிடைக்கும்.

+=

-=

=

## அலகுப் பின்னங்களின் முடிவுள்ள கூட்டல்
எந்தவொரு நேர் விகிதமுறு எண்ணையும் அலகுப் பின்னங்களின் கூட்டுத்தொகையாகப் பல்வேறு வழிகளில் எழுத முடியும். எடுத்துக்காட்டாக,

=\frac12+\frac14+\frac1{20}=\frac13+\frac15+\frac16+\frac1{10}

## அடுத்துள்ள பின்னங்கள்
இரண்டு பின்னங்களுக்கிடையிலான வேறுபாடு ஓர் அலகுப் பின்னத்திற்குச் சமனாக இருப்பின் அவ்விரு பின்னங்களும் அடுத்துள்ள பின்னங்கள் என அழைக்கப்படும்.

## மேற்கோள்கள்

பகுப்பு:பின்னங்கள்
பகுப்பு:அடிப்படை எண்கணிதம்
மாவீரன் (2011 திரைப்படம்)

**மாவீரன்** (*Maaveeran*, தெலுங்கு: *మగధీర*, மலையாளம்: *മഗധീര*) என்பது 2011ஆம் ஆண்டு வெளிவந்த தமிழிற்கு மொழி மாற்றம் செய்யப்பட்ட திரைப்படம் ஆகும். இத்திரைப்படமானது தெலுங்கு மொழியில் மகதீரா என்ற பெயரில் வெளிவந்தது.

இந்தத் திரைப்படம் எசு. எசு. இராஜமௌலியின் இயக்கத்திலும் திரைக்கதையிலும் இராம் சரண் தேசாவை முதன்மைக் கதைமாந்தராகக் கொண்டு வெளிவந்துள்ளது.

## வேறு மொழிகளில்
இத்திரைப்படம் முதன்முதலில் தெலுங்கு மொழியில் மகதீரா என்ற பெயரில் சூலை 31, 2009இல் வெளியாகியது. பின்னர், மலையாளத்தில் தீரா-த வாரியர் என்ற பெயரில் வெளியானது.

## நடிகர்கள்

## பாடல்கள்
இத்திரைப்படத்திற்கு எம். எம். கீரவாணி இசையமைத்திருந்தார். 

## மேற்கோள்கள்

பகுப்பு:போர் திரைப்படங்கள்
பகுப்பு:இராஜமௌலி இயக்கிய திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:சுவிட்சர்லாந்தில் படமாக்கப்பட்ட திரைப்படங்கள்
ஆற்றல் தணிக்கை

**ஆற்றல் தணிக்கை** (*Energy Audit*) என்பது ஆற்றலை சரிபார்த்து, கண்காணித்து மற்றும் உபயோகிக்கும் முறையை பகுப்பாய்ந்து ஆற்றல் நுகர்வை குறைக்க
ஒரு செயல் திட்டத்துடன் கூடிய ஆற்றல் திறன் மேம்படுத்துவதற்கான பரிந்துரைகள் கொண்ட தொழில்நுட்ப அறிக்கையை சமர்ப்பித்தலை உள்ளடக்கியது.

## மேற்படிப்பிற்கு
* Wulfinghoff, Donald. (2000). *Energy Efficiency Manual*. Energy Institute Press. 
* Clark, William. (1998) Retrofitting for energy conservation. Mc Graw Hill. 
* Thumann, Albert. (1998). Handbook of Energy Audits. Edit. The Fairmont Press. 
* Krarti, M. (2000). Energy audit of building systems: an engineering approach. CRC Press. 

## வெளி இணைப்புகள்
* Energy Star: Home Energy Audits
* US Department of Energy: Energy Efficiency

## மேற்கோள்கள்

பகுப்பு:ஆற்றல்
உமானந்த தீவு

**உமானந்த தீவு** (*Unamanda Island*, உமா = சிவனின் மனைவி, ஆனந்த = மகிழ்ச்சி) இந்தியாவின் வடகிழக்கு மாநிலமான அசாமில் உள்ள குவகாத்தி நகரத்தில் பாயும் பிரம்மபுத்திரா ஆற்றின் நடுவே அமைந்துள்ள சிறிய தீவு ஆகும். ஆங்கிலேயர்கள் அதன் வடிவம் கண்டு மயில் தீவு (*Peacock Island*) எனப் பெயரிட்டனர்.

## சிவன் கோயில்
இந்தத் தீவில் சிவன் கோயில் அமைந்துள்ளது.

## வரலாறு
பத்தாம் நூற்றாண்டில் இக்கோயில் அசாம் மன்னர்களால் சீர்திருத்தப்பட்டது. 1665ல் மீண்டும் புதுப்பிக்கப்பட்டது.

## மேற்கோள்கள்

பகுப்பு:இந்தியத் தீவுகள்
ஆரணி ஆறு

**ஆரணி ஆறு** (Arani River) கிருஷ்ணா ஆற்றின் கிளையாறாக திருவள்ளூர் மாவட்டம் போன்ற வடதமிழகத்தில் பாயும் ஆறாகும்.

## தோற்றம்
கிருஷ்ணா ஆறு ஊத்துக்கோட்டையின் வழியாக தமிழ்நாட்டினுள் நுழைந்து கொடுதலை ஆறு மற்றும் ஆரணி ஆறு என்று இரண்டாகப் பிரிகிறது. கொடுதலை ஆற்றுநீர் சோழவரம் ஏரியில் சேமிக்கப்பட்டு கோடைகாலத்தில் சென்னையின் குடிநீராக பயன்படுத்தப்பட்டு, மீதமுள்ள தண்ணீர் காரனோடை பாலம், நாபாளத்து பாலம் வழியாக வங்கக்கடலில் சென்று கலக்கிறது. 

ஆரணி ஆறு பெரியபாளையம், ஆரணி, பொன்னேரி, பெரும்பேடு வழியாகச் சென்று பழவேற்காடு அருகே வங்கக்கடலில் கலக்கிறது. பொன்னேரி அடுத்துள்ள ஆலாடு எனும் இடத்தில் ஆரணி ஆற்றின் குறுக்காக அணை கட்டி தண்ணீரை சேமித்து சுற்றிலுமுள்ள விவசாயிகளின் பாசனத்திற்கு பயன்படுத்துகின்றனர்.

## ஆரணி அணை

ஆந்திரப் பிரதேசத்தில் உள்ள சித்தூர் மாவட்டத்தில் 2,230 ஹெக்டேர் நிலங்களுக்கு நீர்ப்பாசனம் செய்வதற்காக 1958 ஆம் ஆண்டு 49 மில்லியன் கன மீட்டர் நேரடி சேமிப்புத் திறன் கொண்ட ஆர்னியார் அணை கட்டப்பட்டது. 

## நதிக்கரை கோயில்கள்
ஆரணி ஆறு, புனித ஆறாகவும் கருதப்படுகிறது. இவ்வாற்றின் கரையில் உள்ள 

* ஆரணி சம்ங்கி பிச்சாலிஸ்வரர் கோவில் 
* சோடேஸ்வரி கோவிலும், 
* பெரியபாளையம் பவானி அம்மன் கோயில், பாபஹரேஸ்வரர் கோயில் .
* பொன்னேரி அகத்தீஸ்வரர் திருக்கோவில்
* பொன்னேரி கரிகிருஷ்ணா பெருமாள் திருக்கோவில்..

ஆகிய கோயில்கள் ஆரணி ஆற்றங்கரையில் அமைந்துள்ளன.

## மேற்கோள்கள்


பகுப்பு:ஆந்திர ஆறுகள்
பகுப்பு:திருவள்ளூர் மாவட்ட ஆறுகள்
ஓங்கூர் ஆறு

**ஓங்கூர் ஆறு** (Ongur River)செங்கல்பட்டு மாவட்டம், விழுப்புரம் மாவட்டம் ஆகிய வடதமிழகப் பகுதிகளில் ஓடும் சிற்றாறாகும். வராக ஆற்றுப் படுகையில் உள்ள ஓங்கூர் சிற்றாற்றுப் படுகையைச் சேர்ந்ததாகும்.நிலத்தடி நீர் உள்ள நிலப்பரப்பு மற்றும் காலநிலை காரணிகள் செல்வாக்கு ஆய்வு மொத்தம் 1480.08 கி.மீ2 பரப்பளவு கொண்ட நீர்பிடிப்புப் பகுதிகளைக் கொண்டுள்ளது. வந்தவாசியின் தெற்கே உற்பத்தியாகி 50 கி.மீ பயணம் செய்து மரக்காணம் அருகே வங்கக்கடலில் கலக்கிறது.இந்திய நீரியல் மற்றும் நீர் வளங்கள்

## மேற்கோள்கள்


பகுப்பு:விழுப்புரம் மாவட்ட ஆறுகள்
அக்னி ஆறு

**அக்னி ஆறு** (Agniaru) புதுக்கோட்டை மாவட்டத்தில் ஓடும் ஆறாகும். அக்னி ஆற்றுப்படுகையின் வடக்கே காவிரி ஆற்றுப் படுகையும் தெற்கே பாம்பாற்றுப் படுகையும் உள்ளன. அக்னி ஆறு, அம்புலி ஆறு, வெள்ளாறு ஆகிய மூன்றும் அக்னி ஆற்றுப்படுகையின் முக்கிய ஆறுகளாகும். 80கி.மீ நீளம் கொண்டது இந்த ஆறு. நரியாறு-I, நரியாறு-II, மற்றும் மகாராஜா சமூத்திரம் ஆகியவை இதன் துணையாறுகளாகும்.. தமிழக நதிநீர் இணைப்புத் திட்டத்தின்படி காவிரியுடன் இந்த ஆற்றை இணைக்க திட்டமிடப்பட்டுள்ளது.

## மேற்கோள்கள்


பகுப்பு:புதுக்கோட்டை மாவட்ட ஆறுகள்
விமல் (நடிகர்)

**விமல்** (பிறப்பு: 25 செப்டம்பர், 1979) தமிழ்த் திரைப் படங்களில் நடிக்கும் ஒரு இந்திய திரைப்பட நடிகர் ஆவர். விஜய் நடித்துள்ள கில்லி மற்றும் குருவி மற்றும் அஜித் குமாரின் கிரீடத்திலும் நடித்தார். தொடர்ந்து இயக்குநர் பாண்டிராஜ் இயக்கிய பசங்க திரைப்பட விமர்சன ரீதியாக பாராட்டப்பட்டர். பின்னர், இவர் பல குறைந்த நிதிநிலை (budget) தயாரிப்பில் உருவாகும் படங்களில் முன்னணி கதாபாத்திரங்களில் நடித்துள்ளார்.

## ஆரம்பகால வாழ்க்கை மற்றும் தொழில்
விமல் தமிழ்நாட்டின், மணப்பாறை அருகில் உள்ள பண்ணங்கொம்பு என்னும் கிராமத்தில்  நரசிம்மன் நாயுடுவின் மகனாக  பிறந்தார். பின்பு இவர் சென்னைக்கு இடம் பெயர்ந்தார். இவர் தனது படிப்பை நிறுத்திவிட்டு, நடனம் கற்பதற்கு சென்னையில் உள்ள கூத்துப்பட்டறை என்னும் நாடகக் குழுவில் சேர்ந்தார். இதைத் தொடர்ந்து இவர் முன்னணி நடிகர்களான அஜித் குமார், விஜய், நடித்த கில்லி (2004), கிரீடம் (2007), மற்றும் குருவி (2008) ஆகிய திரைப்படங்களில் இவர் நடித்தார். ஆனால் இவற்றில் இவர் புகழ்பெறவில்லை என்றாலும், இவர் இதைத்தொடர்ந்து சசிகுமார் தயாரித்து, பாண்டிராஜ் இயக்கிய பசங்க படத்தின் மூலம் கதாநாயகனாக அறிமுகமானார். இத் திரைப்படத்தில் இவருடைய கதாப்பாத்திரத்தின் பெயர் *மீனாட்சி சுந்தரம்* ஆகும். இப்படத்தில் இவர் கைபேசியில்  என்று இவர் பேசிய வசனம் மிகவும் பிரபலம் ஆனது. இதைத் தொடர்ந்து களவாணி படமும் மிகப் பெரிய வெற்றியைத் தேடித்தந்தது. இதன் பின் தொடர்ச்சியாக தூங்கா நகரம், எத்தன், மற்றும் வாகை சூட வா படங்களில் நடித்தார். வாகை சூட வா திரைப்படத்தின் கதைக்களம் 1960-ம் ஆண்டு கிராமத்தில் நடப்பதாக அமைக்கப்பட்டுள்ளது. மேலும் இத்திரைப்படம் நார்வே சினிமா திரைப்பட விழாவில் சிறந்த தமிழ்த் திரைப்படம், சிறந்த நடனமைப்பாளர், சிறந்த இயக்குநர், என ஏழு விருதுகளையும் சிறந்த தமிழ்த் திரைப்படத்துக்கான தேசிய விருதினையும் வென்றுள்ளது. மற்றும் விமல் தற்போது அவரது அடுத்த படம் இஷ்டம், இவர் முதல் முறையாக ஒரு நகர்ப்புற பாத்திரம் ஏற்றுள்ளார்.. இத்திரைப்படம் தெலுங்கில் வெற்றியான ஏமந்தி ஈ வேலாவின், ஒரு மறுகலப்பு (ரீ -மிக்ஸ்). மேலும் இவர் ஒரு நாகரீகமான மட்டையாளராக சென்னை சூப்பர் ஸ்டார் இந்திய கிரிக்கெட் லீக் விளம்பரத்தில் தோன்றினார்.

## தனிப்பட்ட வாழ்க்கை
விமல் அவரது பால்ய நண்பரும் உறவினருமான அட்சயா என்ற பிரியதர்சினியை காதலித்து வந்தார். பின்பு தன் காதலை உறவினர்களிடம் கூறினார். அதற்கு அட்சயாவின் பெற்றோர்கள் அந்த காதலை ஏற்றுக் கொள்ளவில்லை என்பதால், இருவரும் வீட்டை விட்டு ஓடிப்போய் திருமணம் செய்ய முடிவு செய்தனர். அதன் பிறகு
டிசம்பர் 12, 2010 அன்று, கும்பகோணத்தில் உள்ள சுவாமிமலை முருகன் கோவிலில், ஒரு எளிய முறையில் விமல்-பிரியதர்சினி திருமணம் நடைபெற்றது. இந்த தம்பதிக்கு ஒரு மகன் உள்ளார் மற்றும் விமல் நாயுடு சமுதாயத்தை சேர்ந்தவர்.

## திரைப்படங்கள்

## மேற்கோள்கள்

## வெளி இணைப்புகள்

பகுப்பு:தமிழ்த் திரைப்பட நடிகர்கள்
பகுப்பு:திருச்சி மாவட்ட மக்கள்
பகுப்பு:வாழும் மக்கள்
பகுப்பு:1981 பிறப்புகள்
பகுப்பு:1979 பிறப்புகள்
ராமபத்ராச்சார்யா

**ஜகத்குரு ராமாநந்தாசார்ய ஸ்வாமி ராமபத்ராசார்ய**   (பிறப்பு  **கிரிதர் மிஸ்ரா**;  14 ஜனவரி 1950) ஒரு இந்து சமயத் தலைவர், கல்வியாளர், ஸம்ஸ்க்ருத அறிஞர், பன்மொழியாளர், கவிஞர், எழுத்தாளர், கருத்துரையாளர், தத்துவஞானி, பாடலாசிரியர், பாடகர், நாடக ஆசிரியர் மற்றும் கதையாசிரியர். மேலும் இவர் சித்திரகூடம், இந்தியாவைச் சேர்ந்தவர். ஜகத்குரு  ராமபத்ராசார்ய  பட்டம் பெற்ற நால்வரில்  இவரும் ஒருவராவார். இவர் இப்பெயரை 1988 ல் இருந்து வைத்துள்ளார்.
 2023 ஆம் ஆண்டிற்கான ஞானபீட விருது இவருக்கு வழங்கப்பட உள்ளது.

## மேற்கோள்கள்

## மேற்கோள்கள்

## Works cited

: 
: 
: 

பகுப்பு:இந்து சமயப் பெரியார்கள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:ஜவுன்பூர் மாவட்ட நபர்கள்
பகுப்பு:21 ஆம் நூற்றாண்டின் இந்து சமயத் தலைவர்கள்
பகுப்பு:ஞானபீட விருது பெற்றோர்
பகுப்பு:பத்ம விபூசண் விருது பெற்றவர்கள்
அம்புலி ஆறு

**அம்புலி ஆறு ** (Amballur) திருச்சி மாவட்டம், புதுக்கோட்டை மாவட்டம், தஞ்சாவூர் மாவட்டம் ஆகிய பகுதிகளில் ஓடும் ஒரு சிற்றாறாகும். அக்னி ஆற்றுப் படுகையில் ஓடும் இந்த ஆறு, தஞ்சாவூர் மாவட்டம் சேதுபாவாசத்திரம் அருகே அம்புலியாறு அம்மன்சத்திரம் என்ற இடத்தில் வங்கக் கடலில் கலக்கிறது. பூனைக்குட்டியாறு மற்றும் மருதங்குடியாறு ஆகியவை இதன் துணையாறுகளாகும். இந்தாற்றின் குறுக்கே அடைக்களதேவன் அணைக்கட்டுள்ளது.
**அம்புலி ஆறு** திருச்சிராப்பள்ளி காவேரி அற்றில் இருந்து பிரியும் ஒரு சிற்றாறு ஆகும்.இந்த ஆறு **புதுக்கோட்டை, ஆலங்குடி,** **பள்ளத்திவிடுதி, ஆலங்காடு, சூரன்விடுதி, கொத்தமங்கலம், சேந்தன்குடி, நகரம்** முதலிய இடங்களில் *"அம்புலி ஆறு"* எனவும் அழைக்கப்பட்டு வருகின்றது.இது **நகரம்-சேந்தன்குடி** இடையே உள்ள களுங்கடி மதுரைவீரன் கோவில் குலத்தில் முடிவடைகிறது.மற்றொன்று **நகரம், கீரமங்கலம், ஆவணம், மேற்பணைக்காடு, பேராவூரணி, பைங்கால், வழியாக தஞ்சை** காவேரியை அடைகின்றது.

புதுக்கோட்டை தென்கிழக்கு மாவட்டத்தின் முக்கிய ஆறுகள்:

* அம்புலி ஆறு (ஆலங்குடி, கொத்தமங்கலம்).
* வில்லுளி ஆறு (குலமங்கலம்,பனங்குளம்)

## மேற்கோள்கள்


பகுப்பு:புதுக்கோட்டை மாவட்ட ஆறுகள்
பகுப்பு:திருச்சிராப்பள்ளி மாவட்ட ஆறுகள்
பகுப்பு:தஞ்சாவூர் மாவட்ட ஆறுகள்
வெள்ளாறு (தெற்கு)

**வெள்ளாறு** (*South Vellar*) என்பது புதுக்கோட்டை, திருச்சி மாவட்டங்களில் ஓடும் சிற்றாறு ஆகும். திருச்சி மாவட்டம், மணப்பாறை வட்டம், துவரங்குறிச்சியிலிருந்து 20 கி.மீ. வடமேற்கேவுள்ள குமரிக்கட்டை காட்டுப்பகுதிகளில் உற்பத்தியாகிறது. வேம்பனூர் நீர்த்தேக்கத்திலிருந்து வரும் உபரிநீரையும் சேர்த்துக் கொண்டு 137 கி.மீ. தூரம் ஓடி மணமேல்குடி வட்டம், மும்பாலை அருகே வங்கக்கடலில் சேர்கிறது. நெருங்கிக்குடியாறு மற்றும் குண்டாறு இதன் துணையாறுகளாகும். திருமயம் வட்டத்திலிருந்து 30 கி.மீ ஓடி கும்மன்குடி அருகே நெருங்கிக்குடியாறு வெள்ளாற்றுடன் சேர்கிறது. புதுக்கோட்டை, கவிநாடு பெரிய நீர்த்தேக்கத்திலிருந்து 7.50 கி.மீ. ஓடி கடயக்குடியில் குண்டாறு இவ்வாற்றுடன் சேர்கிறது. தமிழக நதிநீர் இணைப்புத் திட்டத்தின்படி காவிரியுடன் இந்த ஆற்றை இணைக்க திட்டமிடப்பட்டுள்ளது.

## இவற்றையும் பார்க்க
* வெள்ளாறு (வடக்கு)

## மேற்கோள்கள்
 

பகுப்பு:புதுக்கோட்டை மாவட்ட ஆறுகள்
பகுப்பு:திருச்சிராப்பள்ளி மாவட்ட ஆறுகள்
வெள்ளாறு

**வெள்ளாறு** என்னும் தலைப்பில் உள்ள கட்டுரைகள் கீழே உள்ளன.

* வெள்ளாறு (வடக்கு).
* வெள்ளாறு (தெற்கு).

----
கும்மன்குடி

**கும்மன்குடி** (Kummankudi) புதுக்கோட்டை மாவட்டம் அரிமளம் வருவாய் கோட்டத்தைச் சேர்ந்த கிராமம் ஆகும். புதுக்கோட்டையிலிருந்து 22.5 கி.மீ தொலைவிலும், அரிமளமிலிருந்து 7.4 கி.மீ தொலைவிலும் சென்னையிலிருந்து 351 கி.மீ தொலைவிலும் உள்ளது.

## மக்கள் வகைப்பாடு
2001 மக்கள் தொகை கணக்கின்படி இக்கிராமத்தில் 3863 பேர் வசிக்கிறார்கள். அதில் 1841 ஆண்களும் 2022 பெண்களும் அடக்கம். கல்வியறிவு பெற்றவர்களின் எண்ணிக்கை மொத்தம் 1862 ஆகும்.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
தொகையீட்டுச் சமன்பாடு

கணிதத்தில் **தொகையீட்டுச் சமன்பாடு** (*integral equation*) என்பது தெரியாத சார்பைத் தொகையீட்டுக் குறியீட்டின்கீழ் கொண்ட ஒரு கணிதச் சமன்பாடாகும். வகையீட்டுச் சமன்பாடுகளுக்கும் தொகையீட்டுச் சமன்பாடுகளுக்கும் நெருங்கிய தொடர்புள்ளது.

## கண்ணோட்டம்
* மிக அடிப்படையான தொகையீட்டுச் சமன்பாடுகள் ஃபிரெதோல்ம் சமன்பாடுகள் (Fredholm equation) ஆகும்.

முதல் வகை :

: f(x) = \int \limits_a^b K(x,t)\,\varphi(t)\,dt. 

இங்கு, 
:φ -தெரியாத ஒரு சார்பு
:*K* -இருமாறிகளில் அமைந்த தெரிந்த சார்பு. இச்சார்பு பெரும்பாலும் *கெர்னல் சார்பு* என அழைக்கப்படுகிறது.
: தொகையீட்டு எல்லைகள் இரண்டும் மாறிலிகள்

இரண்டாம் வகை:

இவ்வகையில் தொகையீட்டுக்குறிக்கு உள்ளும் புறமும் தெரியாத சார்புகள் அமையும்.
: \varphi(x) =  f(x)+ \lambda \int \limits_a^b K(x,t)\,\varphi(t)\,dt. 

இங்கு &lambda; தெரியாத காரணி.

* தொகையீட்டின் எல்லைகள் இரண்டும் சார்புகளாக இருந்தால் மேலே தரப்பட்டுள்ள இரு சமன்பாடுகளும் வோல்டரா தொகையீட்டுச் சமன்பாடுகளின் முதல் மற்றும் இரண்டாம் வகை சமன்பாடுகளாக  (Volterra integral equation) மாறும்.

: f(x) = \int \limits_a^x K(x,t)\,\varphi(t)\,dt 
: \varphi(x) = f(x) + \lambda \int \limits_a^x K(x,t)\,\varphi(t)\,dt. 

மேலே தரப்பட்ட நான்கிலும் சார்பு *f* பூச்சியத்துக்கு ஒப்பானால் சமன்பாடுகள் *சமபடித்தான தொகையீட்டுச் சமன்பாடுகள்* எனவும் பூச்சியமாக இல்லையெனில் *சமபடித்தான தொகையீட்டுச் சமன்பாடுகள்* எனவும் அழைக்கப்படுகின்றன.

## வகைப்பாடு
தொகையீட்டில் எல்லைகள், தெரியாத சார்பு இடம்பெறும் நிலை மற்றும் தெரிந்த சார்பின் தனமை ஆகிய மூன்று கருத்துக்களைக் கொண்டு தொகையீட்டுச் சமன்பாடுகளை எட்டு வகைச் சமன்பாடுகளாகப் பிரிக்கலாம்:

;தொகையீட்டு எல்லைகள்
: **இரண்டும் மாறிலிகள்:** ஃபிரெதோல்ம் சமன்பாடு
: **ஒரு மாறி:** வோல்டெர்ரா சமன்பாடு
;தெரியாத சார்புகள் அமையும் இடம்
: **தொகையீட்டுக் குறியீட்டுக்குள்:** முதல் வகை
: **தொகையீட்டுக் குறியீட்டுக்குள்ளும் வெளியிலும்:** இரண்டாம் வகை**
;தெரிந்த சார்பு ''f''  -ன் தன்மை
: **பூச்சியம்:** சமபடித்தானது
: **பூச்சியம் அல்ல:*' அசமபடித்தானது

தொகையீட்டுச் சமன்பாடுகள் மிகவும் முக்கியமான பல பயன்பாடுகள் கொண்டவை. கதிரியக்கச் சக்தி மாற்றல், கம்பி, அச்சு, சவ்வு போன்றவற்றின் அலைவு ஆகியவற்றில் தொகையீட்டுச் சமன்பாடுகள் பயன்படுகின்றன. அலைவு கணக்குகளுக்கு வகையீட்டுச் சமன்பாடுகள் மூலமாகவும் தீர்வு காணப்படலாம்.

சார்பு &phi;(x) -ன் நேரியல் தன்மையால், ஃபிரெதோல்ம் மற்றும் வோல்டெர்ரா சமன்பாடுகள் இரண்டுமே  நேரியல் சமன்பாடுகள்.

நேரியலற்ற வோல்டெர்ரா தொகையீட்டுச் சமன்பாட்டின் பொதுவடிவம்:

:<math> \varphi(x) = f(x) + \lambda \int \limits_a^x K(x,t)\,F(x, t, \varphi(t))\,dt. </math>,

இங்கு தெரியாத சார்பு -F.

== மேற்கோள்கள் ==
*  George Arfken and Hans Weber. *Mathematical Methods for Physicists*. Harcourt/Academic Press, 2000.
*  Andrei D. Polyanin and Alexander V. Manzhirov *Handbook of Integral Equations*. CRC Press, Boca Raton, 1998. .
* [[E. T. Whittaker]] and [[G. N. Watson]]. *A Course of Modern Analysis* Cambridge Mathematical Library.
*  M. Krasnov, A. Kiselev, G. Makarenko, *Problems and Exercises in Integral Equations'', Mir Publishers, Moscow, 1971
*

## வெளி இணைப்புகள்
* Integral Equations: Exact Solutions at EqWorld: The World of Mathematical Equations.
* Integral Equations: Index at EqWorld: The World of Mathematical Equations.

பகுப்பு:தொகையீட்டு நுண்கணிதம்
பகுப்பு:சமன்பாடுகள்
அமெரிகோ வெஸ்புச்சி

**அமெரிகோ வெஸ்புச்சி** (*Amerigo Vespucci*) ஒரு இத்தாலியக் கடலோடி ஆவார். இவரே கொலம்பசுக்குப் பின்னர் அமெரிக்கக் கண்டத்துக்குச் சென்றவர். இவரது பெயரில் இருந்தே "அமெரிக்கா" என்ற பதம் உருவானது. இவர் 1454 ஆம் ஆண்டு இத்தாலியின் புளோரன்சில் பிறந்தார்.

## மேற்கோள்கள்

பகுப்பு:நாடுகாண் பயணிகள்
பகுப்பு:இத்தாலியர்
பகுப்பு:1454 பிறப்புகள்
பகுப்பு:1512 இறப்புகள்
பகுப்பு:மலேரியாவால் இறந்தவர்கள்
மைன்றீ

**மைன்றீ லிமிட்டெடு** (ஒலிப்பு *மைன்ட்ரீ லிமிட்டெட்*, முன்பு **மைன்றீ கன்சல்டிங் லிமிட்டெடு** () என்பது ஒரு நடுத்தர அளவான அனைத்துலகத் தகவல் தொழில்நுட்பம் சார்ந்த ஆலோசனை வழங்குதலுக்கும் செயல்படுத்துதலுக்குமான நிறுவனம் ஆகும். இது இரண்டு பிரிவுகளை செயல்படுத்துகிறது: 1. தயாரிப்பு பொறியியல் சேவைகள் 2. தகவல் தொழில்நுட்ப சேவைகள். 

## தொடக்கம்
right|125px|thumb|பழைய சின்னம்
1999ல் கேம்ப்ரிட்சு டெக்னாலச்சி பார்ட்னர்சு, இலுசென்ட்டு டெக்னாலச்சீசு மற்றும் விப்ரோ ஆகிய நிறுவனங்களில் பணியாற்றிய 10 தகவல் தொழில்நுட்ப வல்லுனர்களால் தொடங்கப்பட்டது. இது தற்போது வாரன், நியூ செர்சி மற்றும் பெங்களூர், இந்தியா ஆகிய இடங்களில் இரட்டை தலைமையகங்களைக் கொண்டுள்ளது. இது இந்தியாவில் மூன்று மேம்பாட்டு மையங்களையும் ஆசியா, ஐரோப்பா மற்றும் ஐக்கிய அமெரிக்கா ஆகிய இடங்களில் 15 அலுவலகங்களையும் கொண்டுள்ளது. 

## சிறப்பு
**மைன்றீ** ஆனது இந்திய தகவல் தொழில்நுட்ப நிறுவனங்களில் 18வது இடத்திலும், மொத்தமாக 445வது இடத்திலும் பார்ச்சூன் இந்தியா 500 -இன் 2011ஆம் ஆண்டு பட்டியலில் பட்டியலிடப்பட்டுள்ளது.

## குறிப்பிடத்தக்க திட்டம்
2010–11 நிதியாண்டில் இந்நிறுவனம், இந்திய அரசின் *ஆதர்* எனப்படும் பொது அடையாள அட்டைத் திட்டத்திற்கு (UID) மென்பொருள் உருவாக்கம், பராமரிப்பு, ஆதரவு சேவைகள் ஆகியவற்றை வழங்குதலை திட்டமிட்டு பணிபுரிந்து வருகிறது.
## மேற்கோள்கள்

பகுப்பு:நிப்டி 50 நிறுவனங்கள்
பகுப்பு:இந்தியத் தகவல் தொழில்நுட்ப நிறுவனங்கள்
மாழைப் பிணைப்பு

** மாழைப் பிணைப்பு ** (*Metallic bond*, *உலோகப் பிணைப்பு*)  மாழைகளில் *கார எதிர்வினை  விசைகள்* எனப்படும் மூலக்கூறுகளுக்கிடையே நிலவும் வேதிவினை ஆகும். தங்கள் இருப்பிடங்களிலிருந்து இடம் பெயர்ந்த இலத்திரன்களுக்கும் (*கடத்தி இலத்திரன்கள்*) நேர்மின்னேற்றம் பெற்ற மாழை அணுக்களுக்கும் இடையேயுள்ள நிலைமின் பிணைப்பாகும்.  இதனை    அணிச்சட்டகத்தில் பொதிந்துள்ள மாழை அணுக்கள் அனைத்தும் பிணைக்கப்படாத இலத்திரன்களை பங்கீடு கொள்ளும் முறைமையாகவும் கருதப்படுகிறது. உருக்கிய உப்புக்களுடன்  மாழைப் பிணைப்புகள் ஒப்பிடப்படுகின்றன.

இலத்திரன்களுக்கும் நேர்மின்  அயனிகளுக்கும் உள்ள வலுவான கவர்ந்திழுக்கும் விசையால் மாழைகளின் உருகுநிலை அல்லது கொதிநிலைகள் மிகவும் உயர்வாக உள்ளன. இது   அயனிப் பிணைப்புகளுக்கு ஒத்தது.

இந்த மாழைப் பிணைப்புக்களே உலோகங்களின் வலிமை  தகடாகுந்தன்மை, நுண்கம்பியாகுந்தன்மை, மிளிர்வு, வெப்பக் கடத்தல் மற்றும்  மின் கடத்தல் போன்ற பல  இயற் பண்புகளுக்கு  காரணமாக அமைந்துள்ளன.

நேர்மின் அயனிகளிடையே இலத்திரன்கள் தனித்து நகர முடிவதால்   மாழைகளுக்கு மின்கடத்துத் திறன் உண்டாகிறது. இதே போன்றே வெப்பக் கடத்துத் திறனும், பிணைக்கப்படாத இலத்திரன்கள் தாம் பெற்ற ஆற்றலை விரைவாக எடுத்துச் செல்ல முடிவதால், சகப்பிணைப்பு கொண்ட பொருட்களை விட  கூடுதலாக உள்ளது.  மாழையல்லாத சில பொருட்களும் நல்ல கடத்திகளாக உள்ளன: காரீயம் (மாழைகளைப் போன்றே பிணைக்கப்படாத இலத்திரன்களைக்  கொண்டுள்ளது)  மற்றும் உருக்கிய நீர்மையான அயனிச் சேர்மங்கள்  (இவற்றில் பிணைக்கப்படாத அயனிகள் கடத்துகின்றன) 

அடுத்துள்ள அணுக்களுடன் பகிர்ந்துகொள்ளாத ஒரு இணைதிறன் எதிர்மின்னியையாவது மாழை பிணைப்புகள் கொண்டுள்ளன. இலத்திரன்களை இழந்து அவை அயனிகளை உருவாக்குவதுமில்லை. மாறாக, மாழை அணுக்களின்  வெளி ஆற்றல் நிலைகள்  (அணுப் பரிதியங்கள்) ஒன்றின் மேல் ஒன்று  பதிகின்றன. இவை சகப் பிணைப்புக்களைப் போன்றவை. மாழைப் பிணைப்புகளை அனைத்து உலோகங்களும் காட்டுவதில்லை; காட்டாக பாதரச அயனிகள் () மாழை-மாழை சகப் பிணைப்புக்களால் உருவாகின்றன.

கலப்புலோகம் என்பது உலோகங்களின்  கரைசலாகும்.

## பிற பக்கங்கள்
* வேதியியற் பிணைப்பு
* சகப் பிணைப்பு
* அயனிப் பிணைப்பு
* கலப்புலோகம்

## மேற்கோள்கள்


பகுப்பு:வேதிப் பிணைப்பு
பகுப்பு:உலோகங்கள்
ஆற்றங்கரையில் அமைந்துள்ள இந்திய நகரங்கள்

ஆற்றங்கரையில் உள்ள இந்திய நகரங்களின் பட்டியல்:

## மேற்கோள்கள்

பகுப்பு:இந்திய ஆறுகள்
பகுப்பு:இந்திய ஊர்களும் நகரங்களும்
இந்தியாவும் பேரழிவு ஆயுதங்களும்

இந்தியா அணு ஆயுதங்கள் மற்றும் குறுகிய மற்றும் இடைப்பட்ட தூர ஏவுகணைகள், அணு ஆற்றலுடன் கூடிய விமானங்கள், கப்பல்கள் ஆகியவற்றை வைத்துள்ளது. அணு ஆற்றலுடன் கூடிய நீர்முழ்கிக் கப்பல்கள் தற்போது மேம்பாட்டின்கீழ் உள்ளது, எனினும் இந்தியாவின் அணு ஆற்றலுடன் கூடிய ஐஎன்எஸ் அரிகந்த் நீர்மூழ்கிக் கப்பல் 2009ஆம் ஆண்டு இந்திய இராணுவத்தில் இணைக்கப்பட்டது. இந்த அணு ஆற்றலுடன் கூடிய நீர்மூழ்கிக் கப்பல் அணு ஆயுதங்களை தாங்கிச் செல்ல இயாலாததாக இருந்தது. தற்போது அது மேம்படுத்தப்பட்டு கடலில் சோதனையோட்டத்தில் உள்ளது, விரைவில் இந்திய இராணுவத்தில் இந்த நீர்முழ்கிக் கப்பல் முழுச் செயல்பாட்டுக்கு வரும் என எதிர்பார்க்கப்படுகிறது.

இந்தியா அதிகாரப் பூர்வமாக அதன் அணு ஆயுதங்களின் அளவைப் பற்றி கூறாவிட்டாலும், அண்மைய மதிப்பீடுகளின்படி இந்தியா 80 முதல் 100 வரையிலான அணு ஆயுதங்களை வைத்திருக்கலாம் என நம்பப்படுகிறது., இது இந்தியா 75–110 ஆயுதங்களுக்கு ஏற்றவாறு அணு ஆயுத தர புளுட்டோனியத்தைத் தயாரித்துள்ளதாக வெளியான முந்தைய மதிப்பீடுகளுக்கு ஏற்றவாறு உள்ளது.

## அணு ஆயுதத்தை செலுத்தும் முறைமைகள்

thumb|இந்தியாவின் முதல் நீண்ட தொலைவு செல்லும் ஏவுகணை அக்னி II
thumb|right|250px|அக்னி ஏவுகணையின் இயங்கு தூரம்

## மேற்கோள்கள்

பகுப்பு:இந்திய படைத்துறை
பகுப்பு:பேரழிவு ஆயுதங்கள்
கான்டிலோ என்டர்டெய்ன்மென்டு

**கான்டிலோ என்டர்டெய்ன்மென்டு** (*Contiloe Entertainment*) என்பது தொலைக்காட்சி நிகழ்ச்சிகளைத் தயாரித்து வழங்கும் இந்திய நிறுவனம் ஆகும்.

கான்டிலோ என்டர்டெய்ன்மென்டு நிறுவனம் 1995ஆம் ஆண்டில் அபிமன்யு சிங்கு என்பவரால் தொடங்கப்பட்டது.

இந்நிறுவனம் தொலைக்காட்சித் தொடர்களையும் திரைப்படங்களையும் தயாரித்து வழங்குகின்றது. இரன்னிங்கு உட்டு இசுட்டான்டு இசுட்டில், இசுப்பிலிட் செக்கண்டு ஏண்டு ஆகிய திரைப்படங்கள் இந்நிறுவனத்தின் தயாரிப்பில் வெளிவந்துள்ளன.

## தொலைக்காட்சி நிகழ்ச்சிகள்
### ஒளிபரப்பப்படுபவை

### ஏனையவை
ஜான்சி ராணி... ஒரு வீரப்பெண்ணின் கதை, பிட்டோ, *Maniben.com* முதலிய தொலைக்காட்சித் தொடர்களையும் இந்நிறுவனமே தயாரித்துள்ளது.

## மேற்கோள்கள்

பகுப்பு:இந்தியத் தொலைக்காட்சி சேவை வழங்கும் நிறுவனங்கள்
பகுப்பு:1995 நிறுவனங்கள்
ஐக்கிய அமெரிக்காவும் பேரழிவு ஆயுதங்களும்

**[[ஐக்கிய அமெரிக்கா]] பேரழிவு ஆயதங்களின்** வகைகளான அணு ஆயுதங்கள், இரசாயன ஆயுதங்கள் மற்றும் உயிரியல் ஆயுதங்கள் ஆகியவற்றை வைத்துள்ளதாக அறியப்படுகிறது. அணு ஆயுதத்தை  போரில் பயன்படுத்திய ஒரே நாடு ஐக்கிய அமெரிக்கா ஆகும். மேலும் ஐக்கிய அமெரிக்கா இரசாயன ஆயதங்களை முதல் உலகப் போரில் பயன்படுத்தியுள்ளது. ஐக்கிய அமெரிக்கா இரகசியமாக 1940 களில் மன்ஹாட்டன் திட்டம் என்ற பெயரில் அணு ஆயுதங்களை உருவாக்கியுள்ளது. ஐக்கிய அமெரிக்கா அணுக்கரு இணைவு மற்றும் அணுக்கரு பிளவு ஆகிய இருவகையான அணு குண்டுகளைத் தயாரிப்பதிலும் முன்னோடியாக உள்ளது. அமெரிக்காவே உலகில் மிக அதிகமான அணு ஆயுதங்களை நிலை நிறுத்தியுள்ளது. அதாவது ரஷ்யாவை விட 300  க்கும் மேற்பட்ட அணு ஆயுதங்களை நிலை நிறுத்தியுள்ளது.
## மேற்கோள்கள்

பகுப்பு:பேரழிவு ஆயுதங்கள்
பகுப்பு:ஐக்கிய அமெரிக்க வரலாறு
கேட்புலத்தொகுதி

**கேட்புலத்தொகுதி** (*auditory system*) கேட்டல் என்னும் ஒலியை உணர்வதற்கான உணர்வுத் தொகுதி ஆகும். இதற்குரிய புலனாக செவி விளங்குகிறது.

## செவியின் அமைப்பு

### புறச்செவி
செவிக் குழாயினைச் சுற்றி அமைந்துள்ள குருத்தெலும்பு மடிப்புக்கள்  புறச்செவி ஆகும். இவை காது மடல் எனப்படுகின்றன. 

### நடுச்செவி
ஒலி அலைகள் செவிக் குழாயின் ஊடாக செவிப்பறையில் அறைகின்றன.   சம்மட்டியுருவெலும்பு, பட்டடையுருவெலும்பு, அங்கவடி எலும்பு என்ற மூன்று சங்கிலி போன்ற எலும்புகள் இந்த ஒலி அலைகளை உயரழுத்த அதிர்வுகளாக மாற்றுகின்றன. இவை பின்னர் *காக்ளியா* எனப்படும் நத்தை எலும்பில் நரம்புத் தூண்டல்களாக மாற்றப்படுகின்றன.  

### உட்செவி
உட்செவியின் பெரும்பங்காக நத்தை எலும்பு உள்ளது.   

#### நத்தை எலும்பு
நத்தை எலும்பு அல்லது உட்செவிச் சுருள் மூன்று பகுதிகளால் ஆனது. இதில் நீர்மம் நிரப்பப்பட்டுள்ளது.  இங்குதான் ஒலி அலைகள் மின் சமிக்ஞைகளாக  நரம்பணுக்களில் மாற்றப்படுகின்றன.
## மைய கேட்புணர்வுத் தொகுதி

## வெளி இணைப்புகள்
* Promenade 'round the cochlea 
* Washington University Neuroscience Tutorial - Auditory system 

பகுப்பு:உணர்வுத் தொகுதி
கடல் நாய்

**கடல் நாய்** (*Common Seal* அல்லது *Harbour Seal*) என்பது உலகின் வட அரைக்கோளத்தில் ஆர்க்டிக் கடற்கரைப் பகுதிகளில் வாழும் ஒரு கடற்பாலூட்டி விலங்கு. இவை பொதுவாக அட்லாண்டிக், பசிபிக் பெருங்கடல்கள், பால்டிக் கடல், வடகடல் ஆகியவற்றின் கரைப்பகுதிகளில் காணப்படுகின்றன. இவையே பின்னிபெட் (=தப்பை போன்ற கால்களையுடைய விலங்கு) வகைகளில் மிகுந்து காணப்படும் விலங்குகள்.

சீல்கள் பழுப்பு, சாம்பல் நிறங்களில் காணப்படும். 1.85 மீட்டர் நீளமும் 130 கிலோ கிராம் எடையும் வளரக்கூடியன. இவை குறிப்பிட்ட ஒரே இடத்தில் ஓய்வெடுப்பதை வழக்கமாகக் கொண்டவை. பொதுவாக இவ்விடங்கள், இவற்றை கொன்று தின்னும் விலங்குகள் நெருங்கமுடியாததாகவும் தாங்கள் உண்பதற்கு மீன் கிடைக்கக் கூடிய இடமாகவும் இருக்கும்.

உலகில் தற்போது நான்கு முதல் ஐந்து இலட்சம் சீல்கள் இருப்பதாக கணிக்கப்படுகிறது.

## இதனையும் காண்க
* ஓங்கில்
* கடல்சிங்கம்
* கடல் யானை
* பனிக்கடல் யானை

## மேற்கோள்கள்

## வெளி இணைப்புகள்
* கடல் நாய்கள் 

பகுப்பு:கடற்பாலூட்டிகள்
பகுப்பு:கடல்வாழ் உயிரினங்கள்
விம்பிள்டன்

* விம்பிள்டன், லண்டன்.
* விம்பிள்டன் கோப்பை.
சென்னியர்

**சென்னியர்** குடிமக்கள் கடவுள் சிலைகளுக்கு முன்னர் யாழிசை கூட்டிப் பாடுவர். (பொருள் தேடச் சென்ற தன் தலைவன், சென்னியர் கூட்டும் யாழிசை போல ஊதும் குருகில் இசை எழுப்பிக்கொண்டு கங்கையாற்று மூடாக்குப் படகில் சென்றுகொண்டிருப்பானோ என ஒரு தலைவி எண்ணுகிறாள்) 
;மூவேந்தர்
:சென்னியர் என்பது தலையில் பூச் சூடிய மூவேந்தரையும் குறிக்கும் பொதுச்சொல்.
;சோழர்
:இளஞ்சேரல் இரும்பொறையின் முன்னர் பெரும்பூண் சோழர் தம் வேல்களைக் கிடத்திப் பணிந்தமையால் இந்தப் பொறையன் ‘சென்னியர் பெருமான்’ எனப் போற்றப்படுகிறான். 
;பூச் சூடும் ஆடவர்
:பூச் சூடும் தலையுடையாரைச் சென்னியர் என்பது வழக்கம்.

:தலையில் பூச் சூடிக்கொள்ளும் ஆடவரைச் ‘சென்னியர்’ என்றனர்.

## இவற்றையும் காண்க
*சங்க கால நாட்டுமக்கள்
## அடிக்குறிப்பு

பகுப்பு:சங்க காலச் சமூகம்
பகுப்பு:சோழர் பெயர் முறைமை
பகுப்பு:சொல்விளக்கம்
நிறப்புரி பிறட்சிகள்

**நிறப்புரி பிறட்சிகள்** அல்லது **குரோமோசோம் பிறட்சிகள்** (Chromosome abnormality) என்பது இருமய நிறப்புரிகளின் எண்ணிக்கை அல்லது அமைப்பில் ஏற்படக்கூடிய இயல்புக்கு மாறான மாற்றமாகும். ஒரு உயிரினத்தின் அனைத்து தொகுப்பு நிறப்புரிகளும் கணக்கில் கொண்டு ஒரு இனத்தின் இயல்பான நிறப்புரிகள் அடையாளம் காணப்படுகிறது. அந்த இயல்பு நிறப்புரியைக் கொண்டே இயல்பற்ற நிறப்புரிகள் அடையாளம் காணப்படுகின்றன. கலப்பிரிவின் போது ஏற்படும் இத்தகைய பிறட்சிக்கு காரணம் ஒடுக்கற்பிரிவு அல்லது இழையுருப்பிரிவு ஆகும். இத்தகைய இயல்பற்ற நிறப்புரிகளை எண்ணிக்கை அடிப்படையிலும் அமைப்பு அடிப்படையிலும் இருவகையாகப் பிரிக்கப்படுகின்றன.

## எண்ணிக்கை அடிப்படையில்
ஒவ்வொரு இனத்தின் சிற்றினங்களின் உயிரணுக்களில் குறிப்பிட்ட எண்ணிக்கையில் நிறப்புரிகள் உள்ளன. இவைகள் இணை இணையாகவே இருக்கும். பாலணுக்கள் உண்டாகும் போது நிறப்புரிகளின் எண்ணிக்கை பாதியாகக் குறைகிறது. அதனால் பாலணுவில் ஒற்றைமய நிறப்புரிகள் உருவாகின்றன. இருமய நிறப்புரிகளின் எண்ணிக்கையில் மாற்றம் ஏற்படில் அது நிறப்புரி எண்ணிக்கைப் பிறட்சி அல்லது பிளாய்டி எனப்படுகிறது. இருவகையான எண்ணிக்கைப் பிறட்சி தோன்றிகின்றன. அவை யூபிளாய்டி மற்றும் அன்யூபிளாய்டி ஆகும். மனிதருக்கு ஏற்படும் நிறப்புரிகளின் எண்ணிக்கைப் பிறட்சியால் உண்டாகும் நோய் டெளன் நோய்க்கூட்டறிகுறி ஆகும்.

## அமைப்பு அடிப்படையில்
அமைப்பின் அடிப்படையில் ஏற்படும் நிறப்புரிகளின் பிறட்சி நான்கு வகைப்படும். அவை நீக்கம் பெறுதல், இரட்டிப்பாதல், தலைக்கீழ் திருப்பம் மற்றும் இடம் பெயர்தல் ஆகும்.

பகுப்பு:உயிரித் தொழில்நுட்பம்
ரும்டெக் மடம்

**ரும்டெக் மடம்** என்பது இந்தியாவின் சிக்கிம் மாநிலத்தின் தலைநகரான கேங்டாக் நகருக்கு அருகே உள்ள ஒரு திபெத்திய பௌத்த மடம். இது தர்மசக்ரா மையம் என்றும் அழைக்கப்படுகிறது.

புகழ் பெற்ற இம்மடாலயம் சிக்கிமின் பெரிய மடாலயம். அதிகளவில் லாமாக்கள் இங்கு உள்ளனர். சிக்கிம் மற்றும் திபெத் கட்டிடக் கலைஞர்கள் கொண்டு நிர்மாணிக்கப்பட்ட மடாலயம். 

## படக்காட்சியகம்



Image:Dharma Chakra Centre.jpg|தர்ம சக்கர நடுவம்
Image:PrayerWheelsRumtek.JPG|மடத்தில் உள்ள வழிபாட்டுச் சக்கரங்கள்
Image:NishithLamas.jpg|ரும்டெக் மடத்தில் மாணவர்கள்
Image:Rumtek Monastery - Front View.jpg|ரும்டெக் மடம்

Image:Rum Tek.jpg|ரும்டெக் மடம், கேங்டாக், சிக்கிம்
Image:Rumtek Monastery Buddha.jpg|ரும்டெக் மடத்தில் உள்ள புத்தர்


## மேற்கோள்கள்

பகுப்பு:பௌத்த கோயில்கள்